iraklixyz/georgian-wikipedia-cleaned huggingface dataset:
ჰანა არენდტი

ჰანა არენდტი (; დ. 14 ოქტომბერი, 1906, ლინდენი — გ. 4 დეკემბერი, 1975, ნიუ-იორკი) — ებრაული წარმოშობის გერმანელ-ამერიკელი ფილოსოფოსი, პოლიტიკური თეორიტიკოსი და ისტორიკოსი, ტოტალიტარიზმის თეორიის შემქნელი. დაიბადა აღმოსავლეთ პრუსიიდან გადმოსახლებული ებრაელების, ინჟინერ პაულ არენდტისა და მარტ კონის ოჯახში, ლინდენში. განათლება მიიღო მარბურგის, ფრაიბურგისა და ჰაიდელბერგის უნივერსიტეტებში, სწავლობდა მარტინ ჰაიდეგერთან და კარლ იასპერსთან. 1933 წელს, ხელისუფლებაში ნაცისტების მოსვლის შემდეგ საფრანგეთში გაიქცა. 1940 წლის მაისში ინტერნირებულ იქნა გიურსის საკონცენტრაციო ბანაკში, საიდანაც მოახერხა გაქცევა. ამავე წელს, ოკუპირებული საფრანგეთიდან ჯერ ლისაბონში, ხოლო შემდეგ ნიუ-იორკში გაიქცა. ასწავლიდა მრავალ უნივერსიტეტში. 2012 წელს მასზე გადაიღეს ფილმი: ჰანა არენდტი (რეჟისორი — მარგარეტა ფონ ტროტა, მთავარ როლში — ბარბარა ზუკოვა).
ჰარი პოტერი და დაწყევლილი ბავშვი

ჰარი პოტერი და დაწყევლილი ბავშვი — 2016 წლის ორნაწილიანი პიესა, რომლის ავტორია ჯეკ თორნი. იგი ეფუძნება ჯ. კ. როულინგის ჰარი პოტერის სერიას. პიესაზე თავად როულინგი მუშაობს. მასში ასახულია წიგნის ჰარი პოტერი და სიკვდილის საჩუქრების შემდეგ 19 წლის თავზე მიმდინარე მოვლენები. პიესის ძირითადი გმირები არიან ჰარი პოტერი, მისი უმცროსი შვილი ალბუს სევერუს პოტერი, სკორპიუს მალფოი, როზ გრეინჯერ-ვიზლი და დელფი დიგორი (ლესტრეინჯერი).
დრაკო მალფოი

დრაკო მალფოი — ჯოან როულინგის მიერ შექმნილი „ჰარი პოტერის“ სამყაროს პერსონაჟი. იგი არის სლიზერინის ფაკულტეტის მოსწავლე. როგორც წესი, დადის თანაკურსელების, ვინსენტ კრების და გრეგორი გოილის თანხლებით. დრაკო აღწერილია, როგორც უარყოფითი პერსონაჟი. იგი არის ლუციუს მალფოის და ნარცისა ბლეკის შვილი.

ჰარი პოტერი შვიდი ნაწილისაგან შედგება, მეშვიდე ნაწილიდან ვიგებთ, რომ დრაკო მალფოი იძულებით ხდება სიკვდილის მხვრელი და იძულებულია იმუშაოს სიკვდილის მხვრელებთნ ერთად. წიგნში და ფილმშიც ასევე ამოღებულია ის ნაწილი რომელშიც დრაკო მის ჯოხს ჰარის გადასცემს.

დრაკო მალფოის როლს ცნობილი ბრიტანელი მსახიობი ტომ ფელტონი ასრულებს.
მიქელ II (კათოლიკოსი)

მიქელი — ქართლის კათოლიკოსი. მოღვაწეობდა არჩილ მეფის დროს.

ისტორიული წყაროები
მოხსენიებულია მირონის კურთხევის წიგნში.

თეიმურაზ ბატონიშვილის სიტყვებით:

მოღვაწეობის პერიოდი
პატრიარქ კალისტრატე ცინცაძის მიერ გამოცემული სიის თანახმად, საქართველოს საუკუნემდე სულ ორი არჩილი ჰყავდა მეფედ - არჩილ (410-434 წლები), პაპა ვახტანგ გორგასალისა, და არჩილი (668-718 წლები.) ამ პერიოდში ჩნდება ორი კათალიკოსი მიქაელიც: მიქაელ (459-467 წლები), რომელმაც ვახტანგ გორგასალს კბილები ჩაუმტვრია და მიქაელ (774-780 წლები.) მართალია, აღნიშნულ სიაში დადასტურებული მეფობის თარიღები მიახლოებითია, მაგრამ სავსებით ნათელია, რომ ჯერ არჩილ მეფობს, შემდეგ კათალიკოსობს მიქაელ ; ასევე არჩილ -ის მოღვაწეობის წლები უსწრებს მიქაელ -ის კათალიკოსობის თარიღს. დოკუმენტში, რომელსაც ეწოდება „მირონის კურთხევის წესი“, მეფე არჩილი დავალებას აძლევს საეკლესიო პირს, მიქაელს, შეადგინოს მირონის კურთხევის განგება, რასაც მიქაელი გარკვეული დროის შემდეგ ასრულებს. ის იძიებს, ირკვევს მირონის კურთხევის წესს და ადგენს განგებას მირონის კურთხევის ძველი „ნიშნის“ შესაბამისად, ხოლო დოკუმენტის გამოცემის დროს ის უკვე კათალიკოსია.
ჯეიმზ ბენეტ მაკ-კრირი

ჯეიმზ ბენეტ მაკ-კრირი ( დ. 8 ივლისი, 1838 — გ. 8 ოქტომბერი , 1918) — ადვოკატი და პოლიტიკოსი აშშ-ის სახელმწიფოში, შტატ კენტუკიში. ის ამერიკის შეერთებული შტატების ფედერალური მთავრობის საკანონმდებლო ორგანოში წარმოადგენდა ორივე პალატას და იყო კენტუკის 27-ე და 37-ე გუბერნატორი. სამართლის სკოლის დამთავრების შემდეგ ის გახდა ერთადერთი კომისია გავლილი მაიორი კენტუკის მე-11 კავალერიაში და ასრულებდა ამერიკის კონფედერაციული ბრიგადის გენერალ ჯონ ჰანთ მორგანის მითითებებს, ამერიკის სამოქალაქო ომის დროს. 1869 წელს, იგი არჩეულ იქნა კენტუკის პალატის წამომადგენლად, სადაც იგი მსახურობდა 1875 წლამდე. ის ამ თანამდებობაზე ორჯერ იქნა არჩეული. მათ 1875 წელს წარადგინეს კონვენცია, რომლის მიხედვითაც დემოკრატებმა წამოაყენეს საკუთარი კანდიდატურა გუბერნატორის თანამდებობაზე მაკ-კრირის სახით, მან ადვილი გამარჯვება მოიპოვა რესპუბლიკელ ჯონ მარშალ ჰარლანთან.
პიტერ მეიჰიუ

პიტერ მეიჰიუ (დ. 19 მაისი, 1944 — გ. 30 აპრილი, 2019) — ბრიტანელ-ამერიკელი მსახიობი. დაიბადა ინგლისში. თავისი სიმაღლით (2.26 მეტრი) იგი ცნობილი იყო, როგორც ჩუბაკას როლის შემსრულებელი ვარსკვლავური ომების ფილმების სერიაში. აგრეთვე არის ორი წიგნის ავტორი. აქტიურობდა ვარსკვლავური ომების მოყვარულებთან ხშირი ურთიერთობით.

ფილმოგრაფია
აჯანყებულთა ალიანსი

რესპუბლიკის აღდგენის ალიანსი (აგრეთვე ცნობილი როგორც აჯანყებულთა ალიანსი და არაფორმალურად - როგორც ამბოხება) — ვარსკვლავთშორისი ფრაქცია ვარსკვლავური ომების გამოგონილ სამყაროში.

აჯანყებულთა ალიანსი იმპერიულ ფლოტს უპირისპირდებოდა, რადგან იბრძოდა ძველი რესპუბლიკის იდეალებისთვის. იგი პირველად ჩნდება 1977 წლის ფილმში ვარსკვლავური ომები და მონაწილეობდა მის გაგრძელებებში იმპერიის საპასუხო შეტევა და ჯედაის დაბრუნება. ფრაქციის წარმოშობაზე მინიშნებები გაჩნდა ფილმში ვარსკვლავური ომები, ეპიზოდი : სითების შურისძიება. მისი ადრეული პერიოდი ასახულია -ის სერიალში ვარსკვლავური ომები: ამბოხებულები.

როდესაც გაჩნდა პირველი ორდენი, ახალი რესპუბლიკის მიერ ჩამოყალიბდა ჯარები სახელით წინააღმდეგობა. მათ რიგებში ძველი ალიანსის წევრებიც იყვნენ. ეს გაერთიანება ჩნდება ფილმში ვარსკვლავური ომები: ძალის გამოღვიძება.
პირველი ორდენი (ვარსკვლავური ომები)

პირველი ორდენი — სამხედრო ძალა ვარსკვლავური ომების გამოგონილ სამყაროში. პირველად ჩნდება 2015 წლის ფილმში ვარსკვლავური ომები: ძალის გამოღვიძება. ჩამოყალიბდა გალაქტიკური იმპერიის შთაგონებით, ფილმში ჯედაის დაბრუნება აღწერილი მოვლენების შემდეგ და სამი ათწლეულის განმავლობაში ძალები მოიკრიბა. ძალაში იგი პირველად იყენებს მძლავრ იარაღს და გალაქტიკის დაპყრობას ცდილობს. მის რიგებში აგრეთვე არიან იდუმალი პიროვნებები, რენის რაინდები.

ფილმის ვარსკვლავური ომები: ძალის გამოღვიძება რეჟისორ ჯეი ჯეი აბრამსის განმარტებით, პირველი ორდენის იდეა დაიბადა არგენტინაში მეორე მსოფლიო ომის შემდეგ გაქცეული შუცშტაფელის ოფიცრების მიერ ჩამოყალიბებული -ს შთაგონებით.
კაილო რენი

კაილო რენი (ნამდვილი სახელი - ბენი) — გამოგონილი პერსონაჟი ვარსკვლავური ომების სამყაროდან. პირველად გამოჩნდა 2015 წლის ფილმში ვარსკვლავური ომები: ძალის გამოღვიძება, სადაც მას მსახიობი ადამ დრაივერი განასახიერებს. კაილო რენი არის ბენის, ჰან სოლოს და ლეია ორგანას შვილი. თავდაპირველად ლუკ სკაიუოკერი მას ჯედაის ხელოვნებას ასწავლიდა, მაგრამ ბენი მოექცა ძალის ბნელ მხარეს და შეუერთდა რენის რაინდების რიგს. იგი არის პირველი ორდენის მეთაური და სურს, ისეთივე ძალაუფლებას ფლობდეს, როგორც მისი პაპა, დართ ვეიდერი.

კავშირები
როგორ მოვიგე ომი

„როგორ მოვიგე ომი“ — 1967 წლის შავი კომედიის ჟანრის ფილმი, გადაღებული რეჟისორ რიჩარდ ლესტერის მიერ. იგი ეფუძნება ჟურნალისტ და მწერალ პატრიკ რაიანის ამავე სახელწოდების რომანს. ფილმში როლებს ასრულებენ მაიკლ კროუფორდი, ჯონ ლენონი (ეს არის მისი ერთადერთი კინოროლი, რომელიც არამუსიკალურ კინოს უკავშირდებოდა), ჯეკ მაკგოურენი, როი კინირი და ლი მონტეგი.
სტიუარტ სატკლიფი

სტიუარტ ფერგიუსონ ვიქტორ სატკლიფი (დ. 23 ივნისი, 1940 — გ. 10 აპრილი, 1962) — შოტლანდიელი მხატვარი და მუსიკოსი. ცნობილია, როგორც ჯგუფ -ის პირველი ბას-გიტარისტი. ჯგუფი მან დატოვა სამხატვრო კარიერის მიზნით. სწორედ სატკლიფმა და ჯონ ლენონმა გამოიგონეს სახელწოდება , რომელშიც შეცვალეს ერთი ასო. სატკლიფს ხშირად „მეხუთე ბიტლს“ უწოდებენ.

როდესაც ჰამბურგში უკრავდა, სტიუარტმა გაიცნო ფოტოგრაფი ასტრიდ კირხერი, რომელთანაც მოგვიანებით დაინიშნა. -ის დატოვების შემდეგ იგი ჩაირიცხა ჰამბურგის სამხატვრო კოლეჯში. მისი პედაგოგი იყო პოპ-არტის მიმართულების მხატვარი ედუარდო პაოლოცი, რომელიც მოგვიანებით აცხადებდა, რომ სატკლიფი მისი ერთ-ერთი საუკეთესო სტუდენტი იყო. სატკლიფმა დაიმსახურა მოწონება თავისი, ძირითადად აბსტრაქტული ექსპრესიონიზმის ჟანრის ნახატებით.

გერმანიაში სწავლისას სატკლიფს დაეწყო თავის ხშირი ტკივილები. 1962 წლის აპრილის დასაწყისში იგი კლასში დაეცა და ამბობდა, რომ თავის ტკივილები აწუხებდა. გერმანელმა ექიმებმა რამდენიმე გამოკვლევა ჩაუტარეს, მაგრამ ასეთი ტკივილების ნამდვილი მიზეზი ვერ დაადგინეს. 10 აპრილს სტიუარტი საავადმყოფოში გადაიყვანეს, მაგრამ გზაში გარდაიცვალა. მოგვიანებით დადგინდა, რომ სიკვდილის მიზეზი იყო ანევრიზმა ტვინის მარჯვენა ნახევარსფეროში.
ფიქრია ჩიხრაძე

ფიქრია ჩიხრაძე (დ. 27 აპრილი, 1966, ქ. ონი) — ქართველი პოლიტიკოსი, ფილოლოგი.
ბიოგრაფია
1989 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 1988 წელს დაამთავრა თბილისის სახელმწიფო უნივერსიტეტის მეორადი ფაკულტეტი (მხატვრული თარგმანის განყოფილება ინგლისური ენის განხრით). 1993 წელს დაამთავრა თბილისის სასულიერო აკადემიის ქრისტიანული ანთროპოლოგიის ფაკულტეტი.

1990-1996 წლებში მუშაობდა თბილისის სახელმწიფო უნივერსიტეტში, ქრისტიანული კულტურის კვლევის ლაბორატორიაში უმცროს მეცნიერ-თანამშრომლად. 1990-1994 წლებში მუშაობდა თბილისის ექსპერიმენტულ სკოლაში ქართული ენისა და ლიტერატურის მასწავლებლად. 1994-1995 წლებში იყო დამოუკიდებელი საქართველოს პირველი ყოველდღიური გაზეთის ივერია ექსპრესის მთავარი რედაქტორი. ეროვნულ-განმათავისუფლებელი მოძრაობის დროს იყო უნივერსიტეტის პრეს-კლუბის დამფუძნებელი და სტუდენტური მოძრაობის ერთ-ერთი ლიდერი. წლების განმავლობაში მონაწილეობდა სტუდენტურ მოძრაობაში ქართული ხუროთმოძღვრული ძეგლების აღდგენა-გადარჩენისათვის. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი: „საქართველოს მოქალაქეთა კავშირი“. 1999-2004 წლებში — საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „მრეწველობა გადაარჩენს საქართველოს“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. 2008 წლის 7 ივნისიდან – 20 ივნისამდე — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „გაერთიანებული ოპოზიცია (ეროვნული საბჭო, მემარჯვენეები)“.

2015-2018 წლებში იყო საქართველოს პრეზიდენტის, გიორგი მარგველაშვილის მრჩეველი.

ორგანიზაციის, ასოციაციის ან ჯგუფის წევრი
დროებითი სტუდენტური კავშირი, წევრი (1991-1992)
ევროსაბჭოს საპარლამენტო ასამბლეის „სახალხო ფრაქცია“ წევრი (1999-2008)
ორგანიზაცია „საქართველო ნატოში“ გამგეობა, წევრი
პოლიტიკური გაერთიანება „ახალი მემარჯვენეები“, თავმჯდომარე (2013-)
საქართველოს მე-4, მე-5, მე-6 მოწვევის პარლამენტი, წევრი (1995-2008)
საქართველოს მე-5 მოწვევის პარლამენტის ფრაქცია „ახალი მემარჯვენეები“, წევრი, თავმჯდომარის მოადგილე, თავმჯდომარე (1999-2004)
საქართველოს მე-6 მოწვევის პარლამენტის ფრაქცია „მემარჯვენე ოპოზიცია“, წევრი (2004-2008)
საქართველოს პოლიტიკური კლუბი, წევრი (1994-1996)
Lucasfilm

შეზღუდული პასუხისმგებლობის საზოგადოება . — ამერიკული კინო და სატელევიზიო პროდუქციის მწარმოებელი კომპანია. მდებარეობს სან-ფრანცისკოში (კალიფორნია). ყველაზე მეტად ცნობილია ფრენჩაიზებით ვარსკვლავური ომები და ინდიანა ჯოუნსი. აგრეთვე არის ერთ-ერთი მსოფლიო ლიდერი სპეციალური ეფექტების, ხმის და კომპიუტერული ანიმაციის შექმნაში. კომპანია 1971 წელს ჯორჯ ლუკასმა დააარსა, სან-რაფაელში. 2005 წელს კომპანიის ძირითადი ოპერაციები გადატანილი იქნა სან-ფრანცისკოში. 2012 წელს 4.06 მილიარდ აშშ დოლარად შეიძინა უოლტ დისნეის კომპანიამ.
ლათინური თასი

ლათინური თასი (; ; ან ; ) — საერთაშორისო საფეხბურთო ტურნირი კლუბებს, ლათინური ევროპის ქვეყნების, საფრანგეთის, იტალიის, ესპანეთის და პორტუგალიის ხალხთა შორის. ტურნირი დაარსდა 1949 წელს ფეხბურთის ფედერაციების მიერ, მათი გადაწყვეტილებით ყოველ წელს ტურნირს სხვადასხვა მასპინძელი ჰყავდა. ტურნირში იყო ორი ნახევარფინალი, მატჩი მესამე ადგილისათვის და ფინალი.

ტურნირი დაიწყო 1949 წელს. მასში მონაწილეობას იღებდა ოთხი ქვეყნის საშიანო ჩემპიონატის გამარჯვებული გუნდები. იარსება 1957 წლამდე. ევროპის თასის დაარსებამდე ლათინური თასი ითვლებოდა ევროპის მთავარ საკლუბო ტურნირად.

მატჩები
გუნდების მონაცემები
მონაცემები ქვეყნების მიხედვით
ბეტინი

ბეტინი — ქალაქი და მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 817 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 378 089 ადამიანს შეადგენდა, მოსახლეობის სიმჭიდროვე 1 102,8 კმ²-ზე. ფართობი 342 846 კმ²-ია.
ბრუმადინიუ

ბრუმადინიუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 880 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 33 973 ადამიანს შეადგენდა, მოსახლეობის სიმჭიდროვე 53,13 კმ²-ზე. ფართობი 639 434 კმ²-ია.
კაეტე

კაეტე — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 945 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 40 750 ადამიანს შეადგენდა, მოსახლეობის სიმჭიდროვე 75,11 კმ²-ზე. ფართობი 542 571 კმ²-ია.
კონფინსი

კონფინსი — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 5 936 ადამიანს შეადგენდა, მოსახლეობის სიმჭიდროვე 140,15 კმ²-ზე. ფართობი 42 355 კმ²-ია.
კონტაჟენი

კონტაჟენი — ქალაქი და მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 858 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 603 442 ადამიანს შეადგენდა, მოსახლეობის სიმჭიდროვე 3 090 კმ²-ზე. ფართობი 195 268 კმ²-ია.
ესმერალდასი (მინას-ჟერაისი)

ესმერალდასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 60 271 ადამიანს შეადგენდა, მოსახლეობის სიმჭიდროვე 66,2 კმ²-ზე. ფართობი 910 378 კმ²-ია.
იბირიტე

იბირიტე — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 872 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 158 954 ადამიანს შეადგენდა, მოსახლეობის სიმჭიდროვე 2 190 კმ²-ზე. ფართობი 72 573 კმ²-ია.
იგარაპე

იგარაპე — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1434 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 34 851 ადამიანს შეადგენდა, მოსახლეობის სიმჭიდროვე 316,07 კმ²-ზე. ფართობი 110 263 კმ²-ია.
ჟაუტუბა

ჟაუტუბა — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 22 202 ადამიანს შეადგენდა, მოსახლეობის სიმჭიდროვე 223,04 კმ²-ზე. ფართობი 99 543 კმ²-ია.
ლაგოა-სანტა (მინას-ჟერაისი)

ლაგოა-სანტა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 759 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში.

2010 წლის მონაცემებით, მოსახლეობა 52 520 ადამიანს შეადგენდა, მოსახლეობის სიმჭიდროვე 229,08 კმ²-ზე. ფართობი 229 267 კმ²-ია.
ავდალის რეგიონი

ავდალი  — რეგიონი თვითაღიარებული სახელმწიფო სომალილენდის დასავლეთში, სომალის ნახევარკუნძულზე. მისი ადმინისტრაციული ცენტრია ქალაქი ბორამა. ესაზღვრება ეთიოპიის სომალის რეგიონს, ჯიბუტის ალი-საბიეს და არტის რეგიონებს, სომალის ვოკუი-გალბიდის რეგიონს და ადენის ყურეს.

ისტორია
ავდალი (ასევე გამოითქმის აუდალი, ადალი ან ადელი) თავის დასახელებას იღებს ძველი იმპერია — ადალის სასულთნოდან, რომლის სახელისუფლებო აპოგეამ მიაღწია საუკუნეში. მრავალრიცხოვანი დანგრეული ქალაქები, რომლებიც გადაჭიმული არიან ეთიოპიის საზღვრის გასწვრივ, აღწერა ბრიტანელმა მკვლევარმა რიჩარდ ფრენსის ბიორტონმა.

ეკონომიკა
რეგიონი შედარებით მდიდარია, რაც კონტრასტშია აფრიკის რქის რეგიონის აღქმასთან, როგორც მოშიმშილე და ომებისგან გამოფიტული რეგიონი. სომალის სამოქალაქო ომს და მისგან გამოწვეულ შედეგებს ეს რეგიონი ისე არ გაუჩანაგებია, როგორც ქვეყნის დანარჩენი ნაწილი. მაგალითად, ავდალის მოსახლეობა სარგებლობს რეგიონში ყველაზე მოწინავე სატელეკომუნიკაციო ქსელით, საკმაოდ საიმედო ფიჭური კავშირით და ინტერნეტით. ამას გარდა, რეგიონის სოფლის მეურნეობა, სამთომომპოვებელი წარმოება და მრეწველობა საკმაოდ მომგებიანია საჰარის სამხრეთით მცხოვრები მოსახლეობის უმრავლესობის კომფორტული ცხოვრების უზრუნველსაყოფად. ავდალის რეგიონში ასევე მდებარეობს ამუდის უნივერსიტეტი.

პოლიტიკა
ავდალის რესპუბლიკის თანამედროვე სეპარატისტული მოძრაობა იბრძვის დამოუკიდებლობისათვის 1995 წლიდან, როდესაც სომალიმ დაიწყო დაშლა მოჰამედ სიად ბარეს გადაყენების შემდეგ. ავდალი იმუქრებოდა, რომ გამოაცხადებდა დამოუკიდებლობას, თუ სომალილენდის რესპუბლიკა ოფიციალურად იქნებოდა აღიარებული. 2010 წლის აგვისტოში სეპარატისტების ლიდერებმა რეგიონი გამოაცხადეს ავდალენდის ავტონომიურ ოლქად ფედერაციული სომალის შემადგენლობაში.

ადმინისტრაციული დაყოფა
ავდალის რეგიონი შედგება ხუთი რაიონისაგან:
ბაკი
ბორამა
ლუგუა
საილა
დილია
ლოურენს კესდენი

ლოურენს ედვარდ კესდენი (დ. 14 იანვარი, 1949) — ამერიკელი სცენარისტი, რეჟისორი და პროდიუსერი. იგი ყველაზე მეტად ცნობილია, როგორც ფილმების „იმპერიის საპასუხო შეტევა“, „დაკარგული კიდობნის მაძიებლები“ და „ჯედაის დაბრუნება“ სცენარისტი. აგრეთვე არის „ვარსკვლავური ომების“ გაგრძელების ტრილოგიის ფილმის „ვარსკვლავური ომები: ძალის გამოღვიძება“ სცენარის ავტორი და იმუშავებს ცალკე ფილმზე ჰან სოლოს შესახებ.
სიკვდილის ვარსკვლავი

სიკვდილის ვარსკვლავი — გამოგონილი მობილური კოსმოსური სადგური და გალაქტიკური სუპერ იარაღი ვარსკვლავური ომების სერიის პირველ ფილმში. აღჭურვილი იყო დაახლოებით 1.7 მილიონი სამხედროთი და 400.000 დროიდით. შეეძლო მთლიანი პლანეტის ლაზერული სხივის ერთი გასროლით განადგურება.

მიუხედავად იმისა, რომ საბოლოოდ განადგურდა, დაახლოებით 30 წლის შემდეგ პირველმა ორდენმა დაასრულა მუშაობა მის საკუთარ ანალოგზე, სტარკილერის ბაზაზე, რომელიც აშენდა უკვე ცალკე პლანეტის შიგნით და ზომებით სიკვდილის ვარსკვლავს ბევრჯერ აღემატებოდა. თუმცა, მისი დაცვის მწყობრიდან გამოყვანის შემდეგ შესაძლო გახდა პლანეტის მთლიანად განადგურება.
გალგუდუდის რეგიონი

გალგუდუდი — რეგიონი სომალის ცენტრალურ ნაწილში. ადმინისტრაციული ცენტრი — ქალაქი დუსამარები.

მდებარეობა
რეგიონი ესაზღვრება ეთიოპიას და სომალის მუდუგის, ჰირანის და შუა შაბელეს რეგიონებს. აქვს ინდოეთის ოკეანეზე გასასვლელი.

პოლიტიკური სიტუაცია
რეგიონს აკონტროლებს სახელმწიფოებრივი წარმონაქმნი გალმუდუგი, ჰიმანი და ჰები და აჰლუ-სუნა ვალ-ჯამაას შეიარაღებული დაჯგუფება. მაგრამ 2014 წლიდან სომალის ფედერალური მთავრობის ეგიდით მიმდინარეობს მოლაპარაკებები ავტონომიური ცენტრალური რეგიონების სახელმწიფოს შექმნის შესახებ, რომელშიც შევლენ გალმუდუგი, ჰიმანი და ჰები და აჰლუ-სუნა ვალ-ჯამაა. გალგუდუდის რეგიონი შეიძლება გახდეს ახლადშექმნილი სახელმწიფოს შემადგენელი ნაწილი. ტერიტორიის ნაწილს აკონტროლებს ჰარაკატ აშ-შაბააბის რადიკალური ისლამური სახელმწიფო.

მაგრამ 2014 წლის ბოლოს ასევე ხდებოდა შეიარაღებული შეტაკებები სამთავრობო ჯარებსა და აჰლუ-სუნა ვალ-ჯამაას რაზმებს შორის, რომლის მიზეზი იყო გალგუდუდის სტატუსის შესახებ უთანხმოება და სამთავრობო ჯარების მიერ ქალაქების დუსამარების და გურიელის დაკავება.

ადმინისტრაციული დაყოფა
გალგუდუდის რეგიონი შედგება 5 რაიონისგან:

აბუდვაკი
ადადო
დუსამარები
ელ-ბური
ელ-დერი
გედოს რეგიონი

გედო  — რეგიონი სომალის სამხრეთში, ისტორიული რეგიონის — ჯუბალენდის ნაწილი. რეგიონის ადმინისტრაციული ცენტრია — ქალაქი გარბაჰაარეი. რეგიონი შეიქმნა 1980-იან წლებში. დასავლეთით იგი ესაზღვრება ეთიოპიის სომალის რეგიონს, სამხრეთ-დასავლეთით კენიის ჩრდილო-აღმოსავლეთ პროვინციას, ხოლო აღმოსავლეთით სომალის ბაკულის, ბეის, შუა ჯუბის და ქვემო ჯუბის რეგიონებს.

პოლიტიკური სიტუაცია
2014 წლისთვის გედოს რეგიონი ფორმალურად შედიოდა ავტონომიურ წარმონაქმნ ჯუბალენდის შემადგენლობაში, რომელმაც ხელი მოაწერა შეთანხმებას სომალის ფედერალურ მთავრობასთან და შეტაკებების არენაა მასსა და ჰარაკატ აშ-შაბააბს შორის.

ადმინისტრაციული დაყოფა
გედოს რეგიონი შედგება 6 რაიონისგან:
ელ-ვაკი
ბაარდეერე
ბალეტ ჰავო
დოოლოუ
გარბაჰაარეი
ლუუქი
ბურდუბე
ჰირანის რეგიონი

ჰირანი  — სომალის ერთ-ერთი რეგიონი. ადმინისტრაციული ცენტრია — ქალაქი ბელედუეინი.

გეოგრაფიული ადგილმდებარეობა
ჰირანის რეგიონი ესაზღვრება ეთიოპიის სომალის რეგიონს ჩრდილო-დასავლეთით და სომალის რეგიონებს: გალგუდუდს ჩრდილო-აღმოსავლეთით, შუა შაბელეს სამხრეთით, ქვემო შაბელეს სამხრეთ-დასავლეთით, ბეის და ბაკულს დასავლეთით.

რეგიონის ტერიტორიაზე მოედინება მდინარე უები-შაბელე.

ადმინისტრაციული დაყოფა
ჰირანის რეგიონი დაყოფილია სამ რაიონად:
ბელედუეინე
ბულობურდე
ჯალალაქსი
ბეის რეგიონი

ბეი  — სომალის ერთ-ერთი რეგიონი. ადმინისტრაციული ცენტრია — ქალაქი ბაიდოა.

გეოგრაფიული ადგილმდებარეობა
ბეის რეგიონი ესაზღვრება სომალის რეგიონებს: ჩრდილოეთიდან ბაკულს, ჩრდილო-აღმოსავლეთიდან ჰირანის, დასავლეთიდან გედოს, სამხრეთიდან ქვემო შაბელეს და სამხრეთ-დასავლეთიდან შუა ჯუბას.

ადმინისტრაციული დაყოფა
ბეის რეგიონი დაყოფილია ოთხ რაიონად:
ბაიდოა
ბუურჰაკაბა
დიინსოორი
ქასაჰდერე
ბიქსბი-კრიკის ხიდი

ბიქსბი-კრიკის ხიდი , ასევე ცნობილია როგორც ბიქსბის ხიდი — რკინა-ბეტონის თაღოვანი ხიდი ბიგ-სიურში, კალიფორნიის შტატში. ხიდი მდებარეობს 190 კმ (120 მილი) სამხრეთით სან-ფრანცისკოდან. სანამ ხიდი გაიხსნებოდა 1932 წლამდე, ზამთარში პრაქტიკულად წყდებოდა მიმოსვლა ბიგ-სიურში, რადგან ძველი სანაპიროს გზა გაუვალი ხდებოდა, რომლის სიგრძეც 18 კმ-ია (11 მილი). ხიდის აშენების ბიუჯეტი იყო 199 861 $ (3,5 მილიონის ექვივალენტი 2014 წლისთვის) და ის იყო ყველაზე გრძელი ბეტონის თაღოვანი ხიდი 98 მ-ზე (320 ფუტი) კალიფორნიის შტატის საგზაო სისტემაში. ბიქსბის ხიდი არის ერთ-ერთი ყველაზე მაღალი ერთმალიანი ხიდი, რომელიც ხშირად ხვდება ფოტოკამერების ობიექტივში მისი ადგილმდებარეობის და ესთეტიკური დიზაინის გამო.
ბაკულის რეგიონი

ბაკული  — სომალის ერთ-ერთი რეგიონი. ადმინისტრაციული ცენტრია — ქალაქი ჰუდური.

გეოგრაფიული ადგილმდებარეობა
ბაკულის რეგიონი ესაზღვრება ეთიოპიის სომალის რეგიონს ჩრდილოეთიდან და სომალის რეგიონებს: სამხრეთიდან ბეის, აღმოსავლეთიდან ჰირანის და დასავლეთიდან გედოს.

ადმინისტრაციული დაყოფა
ბაკულის რეგიონი დაყოფილია 5 რაიონად:
სეელბარე
რაბდუურე
ტიიეეგლოუ
ვააჯიდი
ჰუდური
შუა ჯუბის რეგიონი

შუა ჯუბა — რეგიონი სომალის სამხრეთში, ისტორიული რეგიონის — ჯუბალენდის ნაწილი. ადმინისტრაციული ცენტრი — ქალაქი ბუალე. რეგიონი შეიქმნა 1980-იან წლებში. ჩრდილოეთით ის ესაზღვრება გედოს რეგიონს, დასავლეთით ქვემო ჯუბას, აღმოსავლეთით სომალის რეგიონებს — ბაკულის და ბეის, ხოლო სამხრეთით — ინდოეთის ოკეანეს.

პოლიტიკური სიტუაცია
სომალის სამოქალაქო ომის დროს რეგიონს აკონტროლებდა ორგანიზაცია (ჯუბის ხეობის ალიანსი ), მაგრამ 2006 წელს ხელისუფლება ხელში ჩაიგდო ისლამური სასამართლოების კავშირმა.

2006 წელს მოხდა მდინარე ჯუბას ადიდება.

2010-2011 წლებში რეგიონს აკონტროლებდა ჰარაკატ აშ-შაბააბი. 2011 წლის შემოდგომიდან ლინდა ნჩის ოპერაციის დროს ჰარაკატ აშ-შაბააბი განდევნეს რეგიონის ტერიტორიიდან, მაგრამ 2014 წლის მდგომარეობით იგი მაინც აკონტროლებს ტერიტორიის მნიშვნელოვან ნაწილს, დიდი ქალაქების ჩათვლით.

2014 წელს შუა ჯუბა ფორმალურად შედის ჯუბალენდის ავტონომიური წარმონაქმნის შემადგენლობაში, რომელმაც ხელი მოაწერა შეთანხმებას სომალის ფედერალურ მთავრობასთან და დღეისათვის მიმდინარეობს ბრძოლები მასსა და ჰარაკატ აშ-შაბააბის ძალებს შორის.

ადმინისტრაციული დაყოფა
შუა ჯუბა იყოფა სამ რაიონად:

ბუალე
ჯილიბი
საკოვი
ქვემო ჯუბის რეგიონი

ქვემო ჯუბა — რეგიონი სომალის სამხრეთში, ისტორიული რეგიონის — ჯუბალენდის ნაწილი. ადმინისტრაციული ცენტრი — ქალაქი კისმაიო. რეგიონი შეიქმნა 1980-იან წლებში. დასავლეთში ის ესაზღვრება კენიას, ჩრდილოეთით გედოს რეგიონს, აღმოსავლეთით შუა ჯუბას, ხოლო სამხრეთით ინდოეთის ოკეანეს.

პოლიტიკური სიტუაცია
სომალის სამოქალაქო ომის დროს რეგიონს აკონტროლებდა ორგანიზაცია (ჯუბის ხეობის ალიანსი ), მაგრამ 2006 წელს ხელისუფლება ხელში ჩაიგდო ისლამური სასამართლოების კავშირმა.

2006 წელს მოხდა მდინარე ჯუბას ადიდება.

2007 წლის დასაწყისიდან ამ რეგიონში მდებარეობდნენ ისლამური სასამართლოების კავშირის უკანასკნელი საყრდენი რაიონები, რომლებსაც აშშ-ის სამხედრო-საჰაერო ძალები ბომბავდნენ. 2008 წელს რეგიონს იყოფდნენ ისლამისტები და სომალის გარდამავალი ფედერალური მთავრობისადმი ლოიალური ძალები.

2010-2011 წლებში რეგიონს აკონტროლებდა ჰარაკატ აშ-შაბააბი. 2011 წლის შემოდგომიდან ლინდა ნჩის ოპერაციის დროს ჰარაკატ აშ-შაბააბი განდევნეს რეგიონის ტერიტორიიდან, ხოლო 2012 წლის შემოდგომაზე გაანთავისუფლეს ქალაქი კისმაიო.

2014 წელს ქვემო ჯუბა ფორმალურად შედის ჯუბალენდის ავტონომიური წარმონაქმნის შემადგენლობაში, რომელმაც ხელი მოაწერა შეთანხმებას სომალის ფედერალურ მთავრობასთან და დღეისათვის მიმდინარეობს ბრძოლები მასსა და ჰარაკატ აშ-შაბააბის ძალებს შორის.

ადმინისტრაციული დაყოფა
ქვემო ჯუბა იყოფა 5 რაიონად:

აფრადოვი
ბადაადე
ჯამაამე
კისმაიო
ჰაგარი

რეგიონში ასევე შედის ბაჯუნის კუნძულები.